РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 05
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 15.02.2023 г.

Днес, 15.02.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев
                                                                         ЧЛЕНОВЕ:  Йордан Стоев 
          Боян Новански 
                                                                                               Огнян Дамянов
          Олга Керелска
                                                                                               Стефан Петров

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Лина Грънчарова – началник отдел „Инвестиции и строителство“ и Мая Атанасова – началник отдел „Управление на собствеността“.

-	Инвестиции и строителство:

	По предложение на г-н Стефан Гроздев – председател на Комисия „Управление на собствеността“ се извърши промяна в последователността на т. 1 и т. 2 в предварително обявения дневен ред за заседанието на Комисията, като точка първа става втора в протокола, а точка втора става първа, поради систематична последователност на взетите решение. Предложението беше подкрепено единодушно от членовете на Комисията.

1.ОТНОСНО: Решение по т. 14 от протокол № 3/02.02.2023 г. на Пленума на ВСС и искания за индексиране на сключени договори за строителство и инженеринг за обекти от Инвестиционната програма на Висшия съдебен съвет.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

1.1.	ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
1.2.	ВЪЗЛАГА на дирекция Управление на собствеността на съдебната власт“ предприемане на действия за отразяване в Инвестиционната програма на Висшия съдебен съвет на необходимите финансови средства за обезпечаване на индексирането на сключени договори, във връзка с приетата с ПМС № 290 от 27.09.2022 г. Методика за изменение на цената на договор за обществена поръчка, в резултат на инфлация за обекти от Инвестиционната програма на ВСС, в съответствие с решение по т. 14 от протокол № 3/02.02.2023 г. на Пленума на Висшия съдебен съвет.
1.3.	ВЪЗЛАГА на дирекция „Управление на собствеността на съдебната власт“ постъпилите преписки с искания от изпълнители за индексиране на сключените договори за строителство и/или инженеринг, във връзка с приетата с ПМС № 290/27.09.2022 г. Методика за изменение на цената на договор за обществена поръчка, в резултат на инфлация за обекти от Инвестиционната програма на ВСС, да бъдат предоставени, чрез главния секретар на ВСС, на дирекция „Правна“, отдел „Обществени поръчки“, за сключване на допълнителни споразумения.

2.ОТНОСНО: Решение по т. 2 от Протокол № 4/01.02.2023 г. на комисия  „Бюджет и финанси“ към Пленума на ВСС относно предоставяне на информация за необходимите средства за капиталови разходи за периода 2024-2026 г. 
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	Г-жа Олга Керелска направи уточнението, че при предходно гласуване е изразила отрицателно становище по отношение на два от обектите, включени в Инвестиционната програма на ВСС, а именно: „Изработване на инвестиционен проект за извършване на основен ремонт - конструктивно укрепване на балкони и еркери в сграда с идентификационен № 10135.2571.1293.7 по ККР на гр. Варна, находящ се в к.к. „Чайка“ и аксесорна услуга за изготвяне на оценка на съответствието и „Изграждане на центрове за данни /Дейта центрове/ за нуждите на Висш съдебен съвет /ВСС/, Върховен административен съд /ВАС/ и Прокуратурата на Република България /ПРБ/ в съдебните сгради, находящи се в гр. София, ул. „Черковна“ № 90 и бул. „Ген. М. Д. Скобелев“ № 23“, както и всички строително-ремонтни дейности, свързани с тях, което поддържа и към настоящия момент.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

2.1. ОДОБРЯВА изготвената информация относно необходимите средства за капиталови разходи за периода 2024-2026 г. 
2.2. ИЗПРАЩА решението по т. 2.1 от настоящия протокол на дирекция „Бюджет и финанси“, ведно с Приложение „Разшифровка на капиталовите разходи и трансфери за периода 2023 – 2026 г.“ и обяснителна записка към приложението.

3.ОТНОСНО: Въвеждане в експлоатация на строеж „Външно електрозахранване на обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на Районен съд – Асеновград“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

	Г-жа Олга Керелска запозна членовете на Комисията с впечатленията си от посещението си и извършения оглед на ремонта на сградата на РС – Асеновград и необходимостта от отстраняване на недостатъците, които са констатирани. Инж. Грънчарова направи подробен доклад за предприетите действия от дирекция „УССВ“ след получаването на писмо от административния ръководител на РС Асеновград с вх. ВСС-5694/27.09.2022 г. Г-жа Керелска направи предложение обектът да бъде взет на пряк контрол, с оглед неговата важност и необходимостта районния съд да бъде преместен в новата сграда във възможно най-кратък срок, за да работи в нормални условия. Тя предложи дирекция „Управление на собствеността на съдебната власт“ да докладва периодично на следващи заседания за напредъка по въвеждане на обекта в експлоатация и преодоляване на проблемите, свързани с това.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

3.1.	ПРИЕМА доклада на инж. Лина Грънчарова, началник отдел „Инвестиции и строителство“, дирекция „Управление на собствеността на съдебната власт“.

3.2.	ПРИЕМА за необходимо и целесъобразно извършване на геодезическо заснемане на изпълнените строително-монтажни работи за строеж „Изграждане на външно електрозахранване на обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на Районен съд - Асеновград“ на стойност 350,00 лв., съгласно оферта, предоставена от проектанта, изготвил инвестиционния проект по част „Геодезия“ за строежа.
Мотиви: За въвеждане на строежа в експлоатация, съгласно писмо,        вх. № ВСС-306/23.02.2023 г., от строителния надзор на строежа „Аспект“ ООД  е необходимо изпълненото трасе на външното захранване на строежа да бъде заснето геодезически и да бъде внесено в Община Асеновград за попълване в подземния кадастър.
3.3.	ПРИЕМА за необходимо и целесъобразно сключване на договор с „Електроразпределение Юг“ ЕАД за присъединяване на обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на Районен съд - Асеновград“, включен в Инвестиционната програма на Висш съдебен съвет и свързаното с това заплащане на общата цена за присъединяване на обекта към електроразпределителната мрежа в размер на 9 600,00 лв. с ДДС.
Мотиви: Във връзка със становище с № 4512310/19.04.2021 г. от „Електроразпределение Юг“ ЕАД и изпълнените СМР за обекта, е необходимо сключване на нов договор за предоставяне на проектна мощност от 110 kW. Цената за присъединяване е определена с Решение № Ц-002/29.03.2002 г. на Държавна комисия за енергийно регулиране.
3.4. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност, във връзка с осигуряването на финансови средства в размер на 9 600,00 лв. с ДДС за заплащане на обща цена за присъединяване към електроразпределителната мрежа на „Електроразпределение Юг“ ЕАД на обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на Районен съд - Асеновград“ и финансови средства в размер на 350,00 лв. за геодезическо заснемане на изпълнените строително-монтажни работи за строеж „Изграждане на външно електрозахранване на обект „Основен ремонт по преустройство на част от обществена сграда на                               пл. „Акад. Николай Хайтов“ № 8 в гр.Асеновград за нуждите на Районен съд - Асеновград“.
3.5. ИЗПРАЩА решението на административния ръководител на Районен съд – Асеновград, за сведение.

4.ОТНОСНО: Писмо от административния ръководител на РС – Карлово с искане за осигуряване на финансови средства за ново обзавеждане, във връзка с изпълнение на основен ремонт на сградата в Районен съд - Карлово
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“

Г-н Огнян Дамянов изрази становище, че предоставената информация от съда във връзка с определяне на прогнозната стойност на новото обзавеждане е недостатъчна и направи предложение да бъде отложено вземането на решение по т. 4 от настоящия дневен ред, до предоставянето на необходимата допълнителна информация от съда. Предложението беше прието единодушно от членовете на Комисията.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

4.1.ОТЛАГА вземането на решение до предоставяне от страна на административния ръководител на РС - Карлово на допълнителна информация за извършените пазарни проучвания за определяне на прогнозната стойност на поръчката и възможността съществуващото обзавеждане, което се ползва от магистратите и служителите на съда в момента, да бъде използвано в новоремонтираната сграда на ул. „Димитър Събев“ № 4.
4.2.ВЪЗЛАГА на дирекция „Управление на собствеността на съдебната власт“ подготвянето на писмо до административния ръководител на РС - Карлово за предоставяне на необходимата допълнителната информация по т. 4.1. След получаване на отговор от съда преписката да се докладва отново на следващо заседание на Комисия „Управление на собствеността“. 
4.3. ИЗПРАЩА решението на административния ръководител на РС-Карлово за сведение и изпълнение.

5.ОТНОСНО: Изпълнение на решение по т. 2 от Протокол № 17/08.06.2022 г. на комисия „Управление на собствеността“ и писмо от Главна дирекция „Инфраструктура на отбраната“ към Министерство на отбраната относно основен ремонт на сграда – публична държавна собственост, находяща се в гр. Шумен,                 ул. „Славянска“ № 15.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1.	ПРИЕМА доклада на инж. Стоянка Георгиева, главен експерт в отдел  „Инвестиции и строителство“, дирекция „Управление на собствеността на съдебната власт“ в АВСС.
5.2.	ВЪЗЛАГА на дирекция „Управление на собствеността на съдебната власт“ изготвянето на писма до административните ръководители на Окръжен съд – Шумен и Окръжна прокуратура – Шумен за предоставяне на информация относно необходимостта от ползването на предоставените им самостоятелни обекти на първи етаж от сграда, находяща се в гр. Шумен, бул. „Славянски“ № 15.
5.3.	ВЪЗЛАГА на дирекция „Управление на собствеността на съдебната власт“, след получаване на информацията по т. 5.2, да докладва преписката отново на заседание на Комисия „Управление на собствеността“.

	6.ОТНОСНО: Писмо от административния ръководител на Апелативен съд – София относно оферта от „Архитраф“ООД за упражняване на авторски надзор на обект: „Ремонт на Съдебна палата - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавеле“), стаи № № 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

	Г-жа Олга Керелска изрази становището си, че ще гласува „против“ т. 2 от проекта на решение, тъй като не е целесъобразно предоставянето на допълнителни средства за обект „СМР на Съдебна палата - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавеле“), стаи № № 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“, определен в размер на 24 000 лева без ДДС, или 28 800 лева с ДДС. Тя посочи, че възложителят не е положил достатъчно грижи за успешното приключване на договора, което води до допълнителни разходи за довършване на обекта, включително и чрез предложението на административния ръководител на Апелативен съд – София.

	С оглед на горното, по предложения проект на решение се проведе гласуване, като „За“ гласуваха: г-н Стефан Гроздев, г-н Йордан Стоев, г-н Боян Новански, г-н Огнян Дамянов и г-н Стефан Петров, а „Против“ – г-жа Олга Керелска.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1.	ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
6.2. ПРИЕМА за необходимо и целесъобразно извършването на разход за  упражняване на авторски надзор, както и за извършване на обстоен анализ на видовете работи, предвидени в проекта и изготвяне на нова количествено-стойностна сметка към проекта, отчитаща извършените строително-монтажни работи (СМР) и прецизиране на оставащите за изпълнение видове СМР за изпълнение на проект за обект: „СМР на Съдебна палата - гр. София,                           бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм                     ул. „Лавеле“), стаи № № 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“, определен в размер на 24 000 лева без ДДС, или 28 800 лева с ДДС, съгласно представената оферта от „Архитраф“ ООД. Разходът е по § 51-00 „Основен ремонт на ДМА“. След одобрение на бюджета на съдебната власт за 2023 г., обектът да бъде актуализиран в Инвестиционната програма на ВСС за 2023 г. 
Мотиви: Договор с рег. № Д-ОП-С-058/07.11.2019 г. с изпълнител ДЗЗД „Никополис билд“ за обект: „СМР на СП - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавеле“), стаи № № 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“ е прекратен, като за обекта е съставен Акт обр. 10. За завършване на строежа е необходимо изготвяне на нова актуализирана количествено-стойностна сметка и възлагане на оставащите видове и количества СМР. С допълнително споразумение с                  рег. № ДС-019/16.11.2022 г. е прекратен по взаимно съгласие договор с                      рег. № Д-У-006/04.09.2020 г. с изпълнител „Авлига проект“ ООД за упражняване на авторски надзор. По обява за избор на изпълнител по чл. 20, ал. 4 от ЗОП на интернет страницата на Апелативен съд – София е постъпила една оферта от „Архитраф“ ООД за упражняване на авторски надзор, в това число и изготвяне на нова КСС към проекта за оставащите за изпълнение СМР на обекта, на стойност 24 000 лева без ДДС, или 28 800 лева с ДДС.
6.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност, във връзка с извършване на разход от Апелативен съд – София в размер на 28 800 лева с ДДС, за изпълнение на договор с предмет: „Упражняване на авторски надзор на обект: „СМР на СП - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавеле“), стаи № № 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“ с „Архитраф“ ООД.
6.4. ИЗПРАЩА решението на административния ръководител на Апелативен съд – София, за последващи действия.

7.ОТНОСНО: Съгласуване на документация за провеждане на обществена поръчка с предмет: „Преустройство и промяна предназначението на самостоятелен обект с идентификатор 55871.505.749.5.12 в Архив и Помещения за Съдебна охрана, със заемана площ от 328 кв.м. в Съдебна палата град Перник“, във връзка с писмо от административния ръководител на Административен съд – Перник 
Приложение: Становище на отдел „Обществени поръчки“, дирекция „Правна“ и отдел „Инвестиции и строителство“,  дирекция „Управление на собствеността на съдебната власт“

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

7.1. ПРИЕМА становището на отдел „Обществени поръчки“, дирекция „Правна“ и отдел „Инвестиции и строителство“, дирекция „Управление на собствеността на съдебната власт“ на АВСС.
7.2. СЪГЛАСУВА документацията за провеждане на обществена поръчка с предмет: „Преустройство и промяна предназначението на самостоятелен обект с идентификатор 55871.505.749.5.12 в Архив и Помещения за Съдебна охрана, със заемана площ от 328 кв.м. в Съдебна палата град Перник“, изпратена с писмо от административния ръководител на Административен съд – Перник, с направените в становището по т. 7.1 бележки.
7.3. ИЗПРАЩА на административния ръководител на Административен съд – Перник за действия по компетентност, ведно със становището.

- Текущи ремонти:

8.ОТНОСНО: Писмо от административния ръководител на Районен съд – Елин Пелин за отпускане на средства за извършване на неотложен текущ ремонт на кабинет
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1.	ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
8.2.	ПРИЕМА за целесъобразно извършване на неотложен текущ ремонт на кабинет в сградата на Районен съд – Елин Пелин на ул. „Владимир Заимов“ № 1, гр. Елин Пелин, общо в размер на 6 239,00 лв. с ДДС, съгласно предоставената икономически най-изгодна оферта от председателя на съда.
Мотиви: Налице е необходимост от извършване на неотложен текущ ремонт на един кабинет в сградата на съда с цел осигуряване на работно място, във връзка с разкриване на една щатна длъжност „съдия“, считано от 15.12.2022 г., т. 1.18 от Протокол № 36/15.12.2022 г. от заседание на Пленума на ВСС.

Справка за отпуснатите средства на РС – Елин Пелин 
за периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	39 808,00 лв.	за текущ ремонт на покрива на сградата на съда.	
2019	29 847,00 лв.	за авариен ремонт на тоалетни възли	
2020	0,00 лв.	няма	
2021	0,00 лв.	няма	
2022	59 226,60 лв.	Изолация на фасадата	
2023	0,00 лв.	няма заявени	
8.3.	ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност, във връзка с искането за осигуряване на финансови средства в размер на 6 239,00 лв. с ДДС от Районен съд – Елин Пелин относно извършване на неотложен текущ ремонт на кабинет в сградата на РС – Елин Пелин на ул. „Владимир Заимов“ № 1, гр. Елин Пелин.
8.4.	ИЗПРАЩА решението на административния ръководител на Районен съд – Елин Пелин за сведение.
	- Управление на собствеността:

9.ОТНОСНО: Продължаване действието на договор за наем, рег. № ВСС-3533/09.03.2017 г., сключен между „Карлово Пропърти“ ООД и Висш съдебен съвет за временно и възмездно ползване на недвижим имот, находящ се в гр. Карлово, за нуждите на Районен съд – Карлово
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

9.1. ПРИЕМА доклада на Стоян Димитров – главен експерт - юрист в отдел „УС“, дирекция „УССВ”, към администрацията на Висшия съдебен съвет.
9.2. ПРИЕМА за необходимо и целесъобразно да бъде удължен срокът на договор за наем № ВСС-3533/09.03.2017 г., сключен между „Карлово Пропърти“ ООД и Висш съдебен съвет, за нуждите на Районен съд – Карлово, с 1 /една/ година, считано от 10.03.2023 г.
9.3. ИЗПРАЩА материалите по преписката на комисия „Бюджет и финанси“ към Пленума на ВСС, във връзка с писмо, рег. № ВСС–3533/08.02.2023 г., от Надежда Николова - управител на „Карлово Пропърти“ ООД, за произнасяне относно поемане на ангажимент за извършване на разход в размер на 6090.00 лв. без ДДС, представляващ променена месечна наемна цена за ползване на имота, в размер от 5225.00 лв. без ДДС на 6090.00 лв. без ДДС, с оглед удължаване на срока на договор № ВСС-3533/09.03.2017 г., считано от 10.03.2023 г. с 1 /една/ година.
9.4. ПРЕДЛАГА на Пленума на Висшия съдебен съвет да вземе следното решение:
9.4.1 ДАВА СЪГЛАСИЕ да бъде удължен срока на договор за наем                       № ВСС–3533/09.03.2017 г., сключен между „Карлово Пропърти“ ООД и Висш съдебен съвет, за нуждите на Районен съд – Карлово, с 1 /една/ година, считано от 10.03.2023 г. 
9.4.2 ДАВА СЪГЛАСИЕ за промяна на месечната наемна цена за ползване на имота, за нуждите на Районен съд - Карлово от 5225.00 лв. без ДДС на                6090.00 лв. без ДДС, като всички останали клаузи по договора остават непроменени и запазват действието си.
9.4.3 УПЪЛНОМОЩАВА представляващия Висшия съдебен съвет да подпише анекс към договор за наем № ВСС-3533/09.03.2017 г., сключен между „Карлово Пропърти“ ООД и ВСС, при условията на т. 9.4.1. и т. 9.4.2.
9.4.4. ИЗПРАЩА решението на управителя на „Карлово Пропърти“ ООД, за сведение.
9.5. ВНАСЯ предложението по т. 9.4 като редовна точка в следващо редовно заседание на Пленума на ВСС, след произнасяне на комисия „Бюджет и финанси" към Пленума на ВСС.

10.ОТНОСНО: Проект на решение за съгласуване на проект на Решение на Министерския съвет за безвъзмездно предоставяне за управление на част от имот – публична държавна собственост, на Висшия съдебен съвет, за нуждите на Административен съд – Силистра, Окръжен съд – Силистра и Районен съд – Силистра 
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

10.1. ПРИЕМА доклада на Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“ в АВСС.
10.2. ПРЕДЛАГА на Пленума на Висшия съдебен съвет да вземе следното решение: 
10.2.1. СЪГЛАСУВА, на основание чл. 34, ал. 1 от Устройствения правилник на Министерски съвет и на неговата администрация, материалите, изпратени с писмо, рег. № ВСС-1521/07.02.2023 г., от главния секретар на Министерството на регионалното развитие и благоустройството относно проект на Решение на Министерски съвет за безвъзмездно предоставяне за управление на част от имот – публична държавна собственост, на Висшия съдебен съвет, за нуждите на Административен съд - Силистра, Окръжен съд - Силистра и Районен съд – Силистра. 
10.2.2. ИЗПРАЩА решението на главния секретар на Министерството на регионалното развитие и благоустройството, по компетентност.
10.3. ВНАСЯ предложението като допълнителна точка в следващото редовно заседание на Пленума ВСС, насрочено за 16.02.2023 г.

11.ОТНОСНО: Проект на решение за упълномощаване на представляващия ВСС да отправи предложение до министъра на регионалното развитие и благоустройството и до областните управители на Област Велико Търново, Област Сливен, Област Кюстендил и Област Враца за обявяване на имоти – частна държавна собственост, за имоти – публична държавна собственост.
Приложение: Доклад от Цецка Трендафилова - главен експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

11.1. ПРИЕМА доклада на Цецка Трендафилова – главен експерт - икономист в отдел „Управление на собствеността“, дирекция „Управление на собствеността на съдебната власт”.  
11.2. ПРЕДЛАГА на Пленума на Висшия съдебен съвет да приеме следното решение:
	УПЪЛНОМОЩАВА представляващия ВСС да отправи предложение до министъра на регионалното развитие и благоустройството и до областните управители на Област Велико Търново, Област Сливен, Област Кюстендил и Област Враца на основание чл. 6, ал. 2 от Закона за държавната собственост, във връзка с чл. 5, ал. 1 от Правилника за прилагане на Закона за държавната собственост, за предприемане на действия за обявяване на имоти – частна държавна собственост, в управление на ВСС за органите на съдебната власт, за имоти – публична държавна собственост, както следва: 
	1. Имот с административен адрес: гр. Велико Търново, обл. Велико Търново, ул. „Цар Тодор Светослав“ № 1, представляващ самостоятелен обект с идентификатор 10447.513.25.1.1 от 227,00 кв.м., състоящ се от седем помещения, санитарен възел и коридор, находящ се в сграда № 1, на втори етаж, разположена в поземлен имот с идентификатор 10447.513.25 по Кадастралната карта и кадастралните регистри на гр. Велико Търново, заедно със съответните идеални части от общите части на сградата;
2. Имоти, находящи се в гр. Сливен, Централна градска част, разположени в поземлен имот с идентификатор 67338.550.3 по Кадастралната карта и кадастралните регистри на гр. Сливен, както следва:
- Сграда с идентификатор 67338.550.3.3 със застроена площ 20 кв.м., с предназначение: хангар, депо, гараж;
- Сграда с идентификатор 67338.550.3.4 със застроена площ 19 кв.м., с предназначение: хангар, депо, гараж;
- Сграда с идентификатор 67338.550.3.5 със застроена площ 20 кв.м., с предназначение: хангар, депо, гараж;
	- Сграда с идентификатор 67338.550.3.6 със застроена площ 20 кв.м., с предназначение: хангар, депо, гараж;  
	3. Имот с административен адрес: гр. Кюстендил, област Кюстендил,                    ул. „Гороцветна“ № 29-А, представляващ поземлен имот с идентификатор 41112.503.1242 с площ 1831,00 кв.м.;
4. Имот с административен адрес: гр. Враца, област Враца,                                бул. „Демокрация“ № 14, представляващ: Урегулиран поземлен имот с идентификатор 12259.1018.6 по Кадастралната карта и кадастралните регистри на гр. Враца, с площ 1099 кв.м., ведно с част от находящите се в него сгради, както следва:
- част от административна сграда с идентификатор 12259.1018.6.1 на три етажа, включваща част от първия надземен етаж без фоайето на етажа с площ 21.10 кв.м. с идентификатор на самостоятелния обект 12259.1018.6.1.1, състоящ се от 14 стаи – канцеларии, санитарен възел и коридор, с обща застроена площ 499.50 кв.м., полезна площ 430,50 кв.м.; 
- едноетажна масивна сграда – гараж с идентификатор 12259.1018.6.5 със застроена площ 25 кв.м.; 
- едноетажна масивна сграда – склад с идентификатор 12259.1018.6.7 със застроена площ 50 кв.м.;
- едноетажна масивна сграда – склад с идентификатор 12259.1018.6.8 със застроена площ 34 кв.м.;
- едноетажна масивна сграда – гараж с идентификатор 12259.1018.6.9 със застроена площ 21 кв.м.

12.ОТНОСНО: Писма от Министерство на правосъдието и Агенцията по вписванията относно необходимост от допълнителни помещения за нуждите на териториалните структури на Агенцията по вписванията
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

12.1. ОТЛАГА вземането на решение, във връзка с предприемането на последващи действия за предоставяне безвъзмездно за управление на части от имоти в сгради на съдебната власт на Министерство на правосъдието, за нуждите на Агенция по вписванията по реда на Закона за държавната собственост и Правилника за прилагане на Закона за държавната собственост, до извършване на анализ на необходимите помещения за изграждане на медиационни центрове.
12.2. ВЪЗЛАГА на дирекция „Управление на собствеността на съдебната власт“ към администрацията на Висшия съдебен съвет да уведоми Министерство на правосъдието за решението по т. 12.1.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                          СТЕФАН ГРОЗДЕВ